’n Wen is ’n wen | Netwerk24
’n Wen is ’n wen
Franschhoek-rugbyklub het die afgelope naweek teen Kuilsrivier op Jagtershof gespeel en 29-24 gewen. Bo ontduik Darren Jacobs van Franschhoek sy teenstanders. Puntemakers: drieë: Marchelle Johnson (1), Diego Jacobs (1), Keanan Boonzaaier (1), Anthony Adonis (1). Doelskoppe: Willbur Boonzaaier (3), strafskoppe: Willbur Boonzaaier (1).Foto: Emile Krotz Hoe lyk jou geestelike (spirituele) identiteit? | Reisiger
> Gebed/Spiritualiteit	> Hoe lyk jou geestelike (spirituele) identiteit?	Hoe lyk jou geestelike (spirituele) identiteit?
Dit is menslik om aan die begin van ’n nuwe tydperk na te dink en te beplan aan drome en ideale wat jy graag in jou lewe wil bereik. Jy kan egter nie realisties droom en visioneer as jy nie duidelikheid oor jou identiteit het nie. Dit is goed dat ons weer nadink oor ons geestelike (spirituele) identiteit. Ons geestelike identiteit bestaan onder andere uit die volgende:
Wat ons soms vergeet as oor ons identiteit nadink, is dat God ons herskep het na sy beeld. Dit is deel van ons DNA samestelling. Die mens se mees onderskeidende kenmerk is geleë in die feit dat hy na God se beeld geskape is. Die mens se geneigdheid om lief te hê het hy by God gekry. Alhoewel die mens daarna in sonde geval het, is die beeld van God slegs beskadig en nie vernietig nie. Jesus Christus het hierdie beeld weer kom herstel. Die feit dat die mens na God se beeld en na sy gelykenis geskape is, dui daarop dat die mens as God se verteenwoordiger aangestel is. Die herskepte mens in Christus is iemand met ’n uitsonderlike identiteit met regte en verantwoordelikhede. As Christen moet jy elke dag weet jy is verteenwoordiger van God op aarde . Jy moet met verantwoordelikheid en as ware ambassadeur optree in die moeilike tye waarin ons leef. Dit beteken jy moet liefhê- (waar die wêreld haat); jy moet glo, (waar die wêreld wanhoop); jy moet die goeie raaksien,( waar die wêreld na die negatiewe kyk). Jy moet lyk soos Jesus en nie soos die wêreld nie! 3. God is lief vir ons God het jou lief!! In ons nadenke oor ons identiteit vergeet ons soms die basiese. As ons maar net elke dag weet dat God ons liefhet, sal ons ’n nederige ingesteldheid met die aanbreek van elke nuwe dag openbaar. Onthou dat God jou geskape het wie en wat jy is. Hy is lief vir jou! As jy dus na jouself kyk, moet jy nie deur die wêreld of jou eie gebrekkige oë kyk nie. Weet dat jy kosbaar is in God se oë- met al jou kenmerke en gawes. Moet nooit dat ander jou wysmaak dat jy gewoon en ontoereikend is nie. God kyk met liefde en teerheid na jou. 4. Ons is deel van ander gelowiges (mekaar)
Dit is egter ook ons saamleef met ander gelowiges wat vir ons identiteit belangrik is. God het ons nie gemaak om elkeen Hom op ons eie te dien nie. As gelowiges het ons mekaar se menswees en omgee nodig. Daarom mag ons nie hande los nie. 5. Ons is gemaak om God te eer!
Weet , Glo en Leef die identiteit wat ons in Christus ontvang het, dan sal 2009 ’n jaar wees waar ons voor die Here buig en Hom eer en dien. Dit is die doel van ons bestaan!! Daarin lê jou diepste identiteit! Mag jy elke dag jou geestelike identiteit leef!!!
‘n Wonderlike 2009 toegebid vir almal
Tags: beeld van God, geestelike identeit, spirituele identiteit